CELEX: 62022CN0115
Language: da
Date: 2022-02-17 00:00:00
Title: Sag C-115/22: Anmodning om præjudiciel afgørelse indgivet af Unabhängige Schiedskommission Wien (Østrig) den 17. februar 2022 — E.N.

23.5.2022   
            
            
               DA
            
            
               Den Europæiske Unions Tidende
            
            
               C 207/16
            
         
      Anmodning om præjudiciel afgørelse indgivet af Unabhängige Schiedskommission Wien (Østrig) den 17. februar 2022 — E.N.
      (Sag C-115/22)
      (2022/C 207/23)
      Processprog: tysk
      
         Den forelæggende ret
      
      Unabhängige Schiedskommission Wien
      
         Parter i hovedsagen
      
      
         Appellant: E.N.
      
         Procesdeltagere: Nationale Anti-Doping Agentur Austria GmbH (NADA), Österreichischer Leichtathletikverband (ÖLV) og Word Anti-Doping Agency (WADA)
      
         Præjudicielle spørgsmål
      
      
                  1)
               
               
                  Er oplysningen om, at en bestemt person har overtrådt visse antidopingregler og som følge af denne overtrædelse er udelukket fra at deltage i (nationale og internationale) konkurrencer, en »helbredsoplysning« som omhandlet i artikel 9 i Europa-Parlamentets og Rådets forordning (EU) 2016/679 (1) (herefter »den generelle forordning om databeskyttelse«)?
               
            
                  2)
               
               
                  Er den generelle forordning om databeskyttelse — navnlig henset til artikel 6, stk. 3, andet afsnit, heri– til hinder for en national lovgivning, ifølge hvilken navnene på de personer, der er berørt af USK’s afgørelse, varigheden af udelukkelsen og grundene hertil offentliggøres, uden at det er muligt at udlede helbredsoplysninger om den registrerede? Spiller det i den forbindelse en rolle, at der i henhold til den nationale ordning kun kan ses bort fra offentliggørelse af disse oplysninger over for offentligheden, såfremt den registrerede er en motionsidrætsudøver, en mindreårig person eller en person, der ved meddelelse af oplysninger eller andre informationer i væsentligt omfang har bidraget til at afsløre potentielle overtrædelser af antidopingregler?
               
            
                  3)
               
               
                  Kræver den generelle forordning om databeskyttelse — navnlig henset til principperne i artikel 5, stk. 1, litra a) og litra c), heri — før offentliggørelsen under alle omstændigheder, at der foretages en interesseafvejning for så vidt angår på den ene side den registreredes personlige interesser, der berøres af en offentliggørelse, og på den anden side offentlighedens interesse i at få oplysninger om en idrætsudøvers overtrædelse af antidopingregler?
               
            
                  4)
               
               
                  Er oplysningen om, at en bestemt person har overtrådt visse antidopingregler og som følge af denne overtrædelse er udelukket fra at deltage i (nationale og internationale) konkurrencer, en behandling af personoplysninger vedrørende straffedomme og lovovertrædelser som omhandlet i artikel 10 i den generelle forordning om databeskyttelse?
               
            
                  5.
               
               
                  Såfremt det fjerde spørgsmål besvares bekræftende: Er USK, der er oprettet i henhold til § 8 i ADBG 2021, en offentlig myndighed som omhandlet i artikel 10 i den generelle forordning om databeskyttelse?
               
            
         (1)  Europa-Parlamentets og Rådets forordning (EU) 2016/679 af 27.4.2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT 2016, L 119, s. 1).